Diari Oficial de la Generalitat Valenciana


Sumari del DOGV 6438, del 14-01-2011 (2010/14813)

RESOLUCIÓ de 17 de desembre de 2010, del president de l'Institut Valencià d'Estadística, per la qual es publica l'acord de 14 de desembre de 2010, de la Comissió Executiva, de delegació de competències en altres òrgans de l'Institut Valencià d'Estadística.
----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6438

Data del DOGV
:   14-01-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/14707


Data del document
:   17-12-2010

Organisme emissor
:   Institut Valencià d'Estadística

Tipus de document
:   Resolució

Descriptors 

:   * competència administrativa
    * delegació de poders

RESOLUCIÓ de 17 de desembre de 2010, del president de l'Institut Valencià d'Estadística, per la qual es publica l'acord de 14 de desembre de 2010, de la Comissió Executiva, de delegació de competències en altres òrgans de l'Institut Valencià d'Estadística. [2010/14550]  
La Comissió Executiva de l'Institut Valencià d'Estadística, en la seua sessió ordinària de 14 de desembre de 2010, va adoptar l'acord de delegar determinades competències pròpies en altres òrgans del dit organisme, per la qual cosa, per a la seua efectivitat, i en compliment del que disposa l'article 13.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, s'escau la publicació, en el Diari Oficial de la Comunitat Valenciana, de tal acord.  
València, 17 de desembre de 2010.- El president de l'IVE: Gerardo Camps Devesa.  
Acord de 14 de desembre de 2010, de la Comissió Executiva de l'Institut Valencià d'Estadística, de delegació de competències en altres òrgans de l'Institut Valencià d'Estadística  
La Llei 14/1997, de 26 de desembre de 1997, de Mesures de Gestió Administrativa i Financera i d'Organització de la Generalitat crea, en el capítol IV del títol I, l'Institut Valencià d'Estadística com a organisme autònom de caràcter administratiu.  
En l'article 7 de la llei de creació esmentada s'establix la naturalesa, la composició i les funcions de la Comissió Executiva de l'entitat com a òrgan superior de govern, participació i control de l'Institut a la qual correspon la gestió del sistema estadístic global de la Comunitat Valenciana.  
A fi de millorar i agilitar el funcionament de l'entitat i fer efectiu el compliment dels seus deures legals i reglamentaris, s'ha considerat la necessitat de delegar les competències en matèria d'emissió d'informes d'acords o convenis de contingut estadístic a subscriure per la Generalitat, així com en matèria d'emissió d'informes relatius a la formació, modificació, conservació, actualització o ampliació d'arxius i registres.  
En virtut d'això, la Comissió Executiva de l'Institut Valencià d'Estadística, en la reunió de 14 de desembre de 2010, i, de conformitat amb el que establixen els articles 13 i 14 de la Llei 30/1992, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, ha acordat:  
Primer  
Delegar en el director de l'Institut Valencià d'Estadística les competències següents:  
a) L'aprovació i emissió de l'informe sobre creació d'arxius i registres de la Generalitat, les seues entitats i empreses així com les actuacions de modificació, conservació, actualització o ampliació del seu contingut, d'acord amb el que disposa l'article 6 de la Llei 5/1990, de 7 de juny, d'Estadística de la Comunitat Valenciana, i els articles 14 a 17 del seu reglament de desplegament, aprovat pel Decret 11/1991, de 21 de gener.  
b) L'aprovació i emissió de l'informe dels acords o convenis de contingut estadístic a subscriure per la Generalitat, d'acord amb el que disposa l'article 10.1 de la Llei 5/1990, de 7 de juny, d'Estadística de la Comunitat Valenciana, i els articles 19 a 21 del seu reglament de desplegament, aprovat pel Decret 11/1991, de 21 de gener.  
Segon  
La Comissió Executiva, en cada sessió que esta realitze, serà informada sobre els informes adoptats des de la sessió anterior com a conseqüència de les delegacions de competències realitzades.  
Tercer  
La present delegació s'entén sense perjuí de la facultat de la Comissió Executiva de l'IVE d'advocar per a si el coneixement d'aquells assumptes que considere convenients, i així mateix, esta delegació podrà ser revocada en qualsevol moment, de conformitat amb els articles 13 i 14 de la Llei 30/1992, de Règim Jurídic de les Administracions Públiques i del Procediment Comú.  
Quart  
En tots els informes que s'adopten o emeten en virtut de delegació es farà constar sempre este aspecte de forma expressa, segons el que establix l'article 63 de la Llei 5/1983, de 30 de desembre, del Consell, i en l'article 13.4 de la Llei 30/1992 mencionada.  
Quint  
La present resolució entrarà en vigor el mateix dia de la publicació en el Diari Oficial de la Comunitat Valenciana.